Tânăra are doar 19 ani, este studentă la Psihologie în Cluj și va fi ambasadoarea frumuseții și a turismului românesc în cadrul competiției. Până acum, Ioana a adunat zeci de mii de urmăritori pe rețelele de socializare, iar videoclipurile sale au aproape 2 milioane și jumătate de aprecieri.
Tânăra clujeancă a pășit în lumea modellingului încă de pe vremea când avea doar 14 ani. Surprinzător este că nu s-a ferit să intre și în lumea sporturilor. Pentru o perioadă, Ioana Oleleu a jucat fotbal.
Fotografiile și videoclipurile pe care le publică pe rețelele de socializare au devenit o sursă de inspirație și divertisment pentru mulți dintre români. De-a lungul timpului, tânăra a arătat întregii lumi că prețuiește valorile tradiționale ale țării noastre și a promovat România printre străini.
Competiția internațională în care Ioana Oleleu va reprezenta România va avea loc în China, în lunile august și septembrie. Într-un mesaj, tânăra a spus că mulțumește tuturor celor care au sprijinit-o și că este mândră să meargă la concurs în numele țării noastre.
Tânăra este fiica lui Ioan Oleleu, vicepreședintele Autorității Național Sanitar Veterinare și pentru Siguranța Alimentelor.